A General Synopsis of Birds arupi satunggiling buku John Latham ingkang sepindhah ing bidang kawruh perkawis peksi, ingkang isinipun kalebet 106 gambar peksi ingkang dipundamel déning Latham piyambak. Ing salebeting buku puniki ugi wonten dhèskripsi saking kathah spesies énggal ingkang dipuntemokaken déning Latham ing manéka muséum lan kolèksi. Nanging Latham boten maringaken nami èlmiah saking spesies-spesies kasebat. Ing taun 1790, Latham nerbitaken Index Ornithologicus ing pundi panjenenganipun maringaken nami èlmiah spesies-spesies ingkang dipundhèskripsikaken ing salebeting buku sadèrèngipun. Nanging émanipun, buku Latham puniki dipundhisiki déning Johann Friedrich Gmelin, ingkang ugi nerbitaken vèrsi sanès saking Systema Naturae anggitanipun Carolus Linnaeus, ing pundi Gmelin maringaken nami èlmiah spesies-spesies ingkang dipundhèskripsikaken déning Latham. Miturut angger-angger panamian tatanami biologi, nami spesies ingkang dipunparingaken Gmelin langkung kagungan prioritas.